b'\n_START_ARTICLE_\nJulie Skovsby\n_START_SECTION_\nBaggrund\n_START_PARAGRAPH_\nJulie Skovsby blev HHX-student fra Hiller\xc3\xb8d Handelsskole i 1998 og flyttede derefter til Odense for at p\xc3\xa5begynde statskundskabstudiet p\xc3\xa5 Syddansk Universitet, hvorfra hun tog sin BA i statskundskab i 2003. Hun var i gang med at skrive speciale, da hun ved folketingsvalget 2007 blev valgt til Folketinget, hun har efterf\xc3\xb8lgende f\xc3\xa6rdiggjort sit statskundskabsstudie i 2012._NEWLINE_Julie Skovsby bor privat i Odense sammen med sin mand og deres to s\xc3\xb8nner.'